bavarian-nlp/barwiki-20250901 huggingface dataset:
Schöffengericht

A Schöffngricht is normaijaweis a Gricht, bei dem Schöffn dabei hand, oba ned glei a jeds, bei dem oa dabei hand wead aa unbedingt aso gnennd.
Deitschland.
In da Bundesrepublik Deitschland is as Schöffngricht a Spruuchkärpa vom Amtsgricht bei Strofvafoahn mit a Strofgwoit bis zu via Joa.
Schöffn.
Schöffn hand normaije Zivilpersona, de wo se bei da Gmoa bwerm kinnand, danoch vo dera zua Schöffnwoi vorgschlong wean und vom Amtsgricht af 5 Joa Amtszeit gwejd wean.
Bsundaheitn bei da Vahandlung.
Da oanzige Untaschiad zua Grichtssitzung, wo koane Schöffn dabei hand, is, doss's an Richta bei da Entscheidung iba d'Hä vom Strofmoß ibastimma kinnand. Außadem kinnans aa nu d'Zeing und am Aglogtn Frong stejn, wos eigndle grod da Richta, d'Staatsanwoitschaft und da Vateidiga doa derfand. S'hand oiwei zwoa Schöffn, des wos ma Schöffnpoa hoaßt. Bei Jugendgrichtn oiwei a Mo und a Frau, bei Erwachsena kas variiern.
CGI

CGI ("Common Gateway Interface", boarisch Oigmoane Duachgangs-Schnittstej) is a Standard fian Datnaustausch zwischn am Netzrechna (Webserver) und am Programm (Software), wo Ofrogn beorbat. CGI is a Programmtechnik, wo Netzseitn dynamisch bzw. interaktiv mocht. De Technik losst se bis ins Joar 1993 zruggvafoign.
A Netzrechna, wo CGI untastitzt, stejt fia a externs Programm a Laffzeitumgebung bereit; besondas mit:
CSS

CSS ("Cascading Style Sheets") is a deklarative Stylesheet-Sproch fia strukturiate Dokumente. Damit wean Formatvoalogn gmocht, wo fia HTML- und XML-Datein vawendd wean. Des hoasst, dass da Inhoit vo da Gstoitung trennt festglegt is.
Mit CSS kena Foabm und Schriftn definiat wean, es kena owa a Elemente positioniat und Hintagrundbuidl festgelegt wean.
CSS guit ois Standard-Stylesheetsproch fia Netzseitn.
Gschicht.
Da easchte Voaschlog fia Web-Stylesheets is 1993 afkema. Cascading Style Sheets (CSS), wias aktuell bekannt san, san 1994 vom Håkon Wium Lie voagschlogn woan.
Syntax.
Definition vonam Syntaxschema.
A CSS-Regl schaut so aus:
 Selektor [, Selektor2, …]
 Oagnschoft-A: Wert-A;
 Oagnschoft-B: Wert-B
 /* Kommentar */
A Stylesheet deaf beliebig vui soichane Regln enthoitn. De foigende Tabejn gibt de wichtigstn Selektorn wieda, mit dena Elemente (moast HTML-Elemente) ausgwejd wean kena. A voiständige Iwasicht vo oin Selektorn findd si fia CSS2 wia aa fia CSS3 auf w3.org.
Megliche Auswoikriterien san direkte Merkmoi vo de Elemente (Typ, Klasse, ID, Attribut oda Attributwert), owa aa strukturelle Oagnschoftn (Existenz vo am bestimmtn iwagordnetn Element oda vo am Voagängarelement). De Auswoikriterien lossn si miteinanda kombinian.
Beispui.
CSS:
p.note {
 position: relative;
 left: 15%;
 width: 80%;
 padding: 30px;
 padding-bottom: 45px;
 border: 1px solid black;
 line-height: 1.5em;
 color: black;
 font-weight: bold;
 text-align: justify;
 background-color: #eeeeee;
HTML:
&lt;p class="note"&gt;
 Dies ist ein kleiner Testabsatz. Dies ist ein kleiner Testabsatz...
&lt;/p&gt;
Des codice_1-Tag mocht den Text, dea wo dazwischn steht, zu am Obsotz. Wei eam de Klasse „note“ zuagwiesn wead, wead a vo am CSS-kompatibln Browsa wia foigt dorgstejt:
Do wead da Deklarationsbereich oin codice_1-Elementn zuagwiesn, wo des codice_3-Attribut mit am Wert codice_4 besitzn. Dadat ma des codice_1 im Selektor weglossn, waradn olle Elemente vo da Klasse codice_4 betroffn, beim Weglossn vom codice_7 olle codice_1-Elemente.
A wichtigs Prinzip vo CSS is de Vaeabung vo de Oagnschoftswerte an untagordnete Elemente und de Kombination vaschiedena Stylesheets (Kaskadeneffekt). De kena dabei aus vaschiednan Quejn stamma: vom Autor vom Stylesheet, am Browser ("User Agent") oda am Nutza.
CSS-Hacks.
A Owendung vo CSS-Syntax bei da Gstoitung vo Netzseitn san sognennte CSS-Hacks.
Gejwer Labidochromis

&lt;templatestyles src="Vorlog:Taxobox/style.css" /&gt;
Da Gejwe- óder Góiderne Labidochromis (wertlich af Boarisch ywersétzd: Himméblauer Gejb-Lippmriffschrotz óder Himméblauer Gejwer Fejslippmschrotz, wiss. N.: "Labidochromis caeruleus") is a Oart vah d' Buntschrotzen "(Cichlidae)". Da Fiesch is as erschte Moi 1956 vam Fryer bschriem und boid a' da Umgeewung vam Tanganjikasee nochezychtt worn. Seid 1980 werda ois Zierfiesch exportierd und gijt ois néd gfärdet. An Fochhåndel werda moast „Labidochromis Yellow“ gnånnt.
Vabreitung.
Da "Labidochromis caeruleus" leeb' endémisch im nerdlichen Tei vam Malawisee, in Óstafrika, do vuroim a' da Kystenregión vah "Lion's Cove" und "Nkatha Bay". D' Fiesch leem in aner Wossertiaffm vah 10 - 20 m in fejsiger Umgeewung mid Såndbón, wó's natyrliche Vastéckméglichkeiten und Loachblétz finden kennern. Sé wern désswéng ois Fejsschrotzner óder Mbuna bzeichnet und só vah Oarten oogrenzd, dé an óffernen Wosser dahoam hand.
Merkmoj.
Dé vurwiengd in Aquarien ghoiderne Forbvarianten is zitrónengejb mid tiaffschworze Bugel-, Brust- und Aafterflóssen. Manderl und Weiwerl hand mónómorff, oisó néd óder netter schar z' unterschein. D' Färwung vah da Brustflóssen is ba d' Weiwerl haiffig a bisserl hejer óder gånz gejb, d' asgwoxernen Weiwerl bleimd a' da Reegel a bisserl kleaner ois wia d' Manderl, vah dénen d' Greess a' da frein Wijdbåh epper 9 cm, im Aquarium 8 bis 12 cm, maximoi 15 cm betrogg.
Furtpflånzung.
Wia oj "Lippmriffbuntschrotzner" hand dé "Labidochromis caeruleus" aa Majbriater, wóbeis Weiwerl d' Bruatpfleeg ywernimmb. Za da Porung bereitt 's Manderl a kloane Gruam im Sånd vur, wó dé Oa-Oolog stottfindt. Direkt danoch nimmbs Weiwerl zåmmerd mid d' Oa an Såmern af, dés d' Befruchtung an Maj dafóigg. D' Majbruatpfleeg dauerd asó epper drei Wocher, wó d' Weiwerl a' derer Zeid koah Norung afnemmer kenner. D' Åzoi va d' Jungfiesch betrogg je noch da Greess vam Weiwerl guade 5 bis 15 Stuck.
Aquarienhoitung.
Da Buntschrotz is wéng eanerner leichtend gejm Forb und vah eanern vahejtnissmässing friadferting Vahoiten ba d' Aquarianer seer beliab'. Es existierd aara weisse Varianten. Dé Tempratur im Aquarium sóid ba dé 24 bis 26 Grood betrong unds Wosser an pH-Wert zwischer 7,5 und 8,9 hom. Sé kennerd in Aquarien ob 100 l Fossungsvaméng ghoiden wern. Af oah Manderl sóin zwoa bis drei Weiwerl kemmer. Es werd óft berichtt, daas a' da frein Wijdbåh koane fésten Reviere bijden, mua eaner an Aquarium dert d' Méglichkeid dodazua eihgraamt wern, åndernfois wernd sé d' Manderl bekriang und kennernd sé dabei valétzen. Stoaner und Fejsen, dé sówiesó eanerm Leemsraum entsprecher, kennern zua dém Zweck gleichzeidig ois Vastéck und ois Sichtblenden hergnummer wern. Dé Buntbarsch vanichten d' moasten Aquarienpflånzner, es gibb ower a por Oarten, dé vah eaner néd gfressen wern. Vaglicher mid d' moasten åndern Buntschrotzenoarten hand dé "Labidochromis caeruleus" zwor vagleichsweis friadferdig, sé sóin ower a' Gmoahschoftsbecken netter mid ånderne Malawi-Cichliden, am bésten åndre Mbuna, zåmm ghoiden wern. Eaner Fuader sóid durch carotinreiche Norung wia "Spirulina" und "tirische (wia Krij)" dagänzd wern.
Kopi Luwak

Kopi Luwak und Coffee Alamid san Bezeichnungen fia a speziölle Kafäämarkn, salopp „Kotznkafää“ gnennt. A woare Rarität unta dena Drangln.
Da Marknnaum Kopi Luwak staumt aus Indonesien. Es wean dabei nua Kafääbauln vawendt, de wos vo bestimmtn Schleichkotzn gfressn und wieda ausgschiedn wean. „Kopi“ is des indonesische Wuat fia Kafää. „Musang luwak“ is de indonesische Bezeichnung fia de beteuligte wüde Schleichkotz(Fleckenmusang, "Paradoxurus hermaphroditus"), de wos fia de „Produktion“ unbedingt brauchd wiad.
Brandy (Sängarin)

Brandy Rayana Norwood (* 11. Feba 1979 z McComb, Mississippi) is a amerikanische R&amp;B und Soul-Sängarin, Schauspuiarin und Model. Seitn 12. Feba 2010 is si mitn US-Rapper Flo Rida zamm. Ian grossn Duachbruch ois Solokinstlarin hod de Brandy mitn Liad "„I Wanna Be Down“" gschofft.
Emozionoie Kompetenz

Emotionoie Kompetenz is a Begriff, der wous im Bereich vo da Sozioipsychologie, Berufs- und Erwoggsanenpädagogik und in da gewerblichan Personoiberoutung und em Coaching vawendt weascht. Er is im Ramen vo da Thematisirung vo da Emozionoin Intelligenz (EQ) gengiwa am IQ entstondn und weascht vo vaschiadane Autorn in unterschiadlicher Bedeitung vawendt. As Konzept vo da emozionoin Kompetenz stommt urspringlich vo "Salovey und Mayer" (1989) und is vom "Daniel Goleman" (1996) populär gmocht woun. Er weascht haiffig ois Synonym fir Emozionoie Intelligenz gnitzt.
Begriffsdefinizion.
Emozionoie Kompetenz is d' Fähigkeit, mid eiganen und fremde Gfij umgee z' kenna, se im konkretn Kontext richtig zan beweaschtn und so Stress zan vameidn und Konflikte nid eskalirn zan loussn.
In ner weidern Definizion weascht a oitruistischer Osoutz bschrim, nämlich as persänliche Ooliang, mid da Hijf vo eigane Erforunga d' Entwicklung vo da Menscheit zan färdern. In da soizioi-kommunikatiavn Entwicklung iss nouch dem Osoutz her da dritte Schritt nouch da emozionoin Intelligenz (vuaoim Beziehungsfähigkeit zan Naggstn).
Haloperidol

Haloperidol (Hondlsnom in Deitschland, Östareich und da Schweiz: "Haldol®"; Herstejer: Janssen-Cilag) is a hochpotents Antipsychotikum (Neuroleptika) aus da Gruppm vo de Butyrophenone und weascht u. o. za Behondlung akuter Psychosn mid Wahn, Halluzinazionan oder Denk- und Bewusstseinsstärungan eigsetzt.
Benperidol

Benperidol is a Arzneistoff aus da Gruppm vo de Butyrophenone, wo in da Psychiatrie ois Neuroleptikum za da Behondlung vo Schizophrenien eigesetzt weascht. Benperidol stejd unter oin in Eiropa vafiagborn Neiroleptika de Substanz mid da hächstn neiroleptischn Potenz dor. De Neemwirkungan san owa enorm.
Benperidol is in Deitschland sowia in Estareich untam Nomen "Glianimon" sowia aa ois Generikum im Hondl erhejtlich.
Amset

Amset (aa "Imset", "Imsti" oda "Imseti") wor oana vo de via Buama vom "Horus am Ejtan" (Haroeris) und a Kanopengod, dea wos de mumifiziatn Innarein beschitzt. Sei Muadda wor de Geddin Isis.
Dorstellung.
Im Gegnsotz zu seinen Briadan eascheint da Amset imma in Menschngstoit, bis zum Mittlan Reich sogor weiblich.
Bedeitung.
Ois Schutzgott vo de Kanopen hoda zamma mit de drei andan Horusbuama Hapi, Duamutef und Kebechsenuef de mumifiziatn Eingeweide beschitzt. Eam is da Schutz vo da Leber untastandn.
Scho de Pyramidenschriftn nenna Amset ois Schutzgott vo de Totn und ian Hejfa beim Aufstieg in an Himme.
Frank-Markus Barwasser

Da Frank-Markus Barwasser (* 16. Feba 1960 z Wiazburg) is a Journalist und Kabarettist aus Mainfranken in Bayern. Ea is da Schepfa und Doarsteja vo da Figur Erwin Pelzig.
1993 is da Barwasser zan easchtn Moi ois "Erwin Pelzig" aftretn. De Marknzeichn vo dera Kunstfigur san s „Cord-Hüdli“ und de Herrnhandtosch.
Des Heafunk-Programm Bayern 3 sendt oamoi in da Woch a aktuelle Radio-Satire mitm "Erwin Pelzig" und seine boadn Freind, im protestantisch-konservativn "Dr. Göbel" und am eha oafach gstricktn "Hartmut", de wo aa im Netz nochgheat wean ko. Seit 1998 produziat s Bayerische Fernsegn meamois im Joar de kabarettistische Talksendung Aufgemerkt! Pelzig unterhält sich, wo 2006 mit im Bayrischen Fernsehpreis auszeichnet worn is und seit Oktoba 2007 aa im Easchtn ausgstroit wead.
Gauting

Gauting is a Gmoa in Obabayern. Se gheat zum boarischn Sprochraum und is a Tei vom Landkroas Starnberg am westlichn Stodrond vo Minga. Se is a Tei vom Groußraum Minga und hod 20.268 Eihwohna (Stond: 31. Dezemba 2015). Se hod aa meahrane Gmoatei, des san: Gauting (uma 14.000 Eihwohna), Stockdorf, Buchendorf, Königswiesen, Hausen, Unterbrunn und Oberbrunn. D' Würm fliaßt gen Sidn duach'n Ort duach.
Irm Hermann

De Irmgard „Irm“ Hermann-Roberg (* 4. Oktoba 1942 z Minga; † 26. Mai 2020 z Varel/Friesland) woar a deitsche Fuim-, Theata- und Fernsehschauspuiarin.
1966 hod de Irm ba am Dramenwettbewerb von da Jungen Akademie Minga zuafälli an Rainer Werner Fassbinder kennagleant.
No im sejm Joar hods im Fassbinder-Kuazfuim "Der Stadtstreicher" mitgspuit und danoch in iwa 20 weidan Fuiman vum Fassbinder. Se wor mit eam ned nua berufli vabundn, sondan hoda zum innan Ziakl vo seina Clique gheat. Moastns wors in Nemroin eigsetzt, fost imma ois mürrische Spiessarin. An Archetyp hod se aa in iara oanzign Haptroin in am Fassbinder-Fuim gspuit ois Irmgard Epp in "Händler der vier Jahreszeiten".
1975 hod sa si vo da Fassbinder-Cliqun trennt und wor danoch ois vuiseitige Schauspuiarin eafoigreich.
Josefstod

De Josefstod (aumtlich: Josefstadt (Wien)) is da 8. Weana Gemeindebeziak). Ea liegt innahoib vom ehemolign Linawoi, dea wos in heitign Giatl entspricht.
Da Beziak liegt im Zentrum vau da Stod Wean und is da flächnmäßig klaanste Beziak mit nua 1,09 km². De Josefstod gheat zu de Beziak, de wos am dichtastn vabaut san, eh kloa, waun kaa Ploz is.
Russische Sproch

De russische Sproch (friacha aa: Grossrussisch; im Russischn: ) is de slawische Sproch mit dena meisten Sprechan und güt ois Wödsproch. Se büdt zaumman mitn Ukrainischn (friacha aa "Klaarussisch"), in Weißrussischn und in Russinischn de Gruppn vo de ostslawischn Sprochn und wiad mitn kyrillischn Alphabet gschriem, mit bstimmte russischn Bsundaheitn. De russische Standardsproch basiat auf dena mittlrussischn Mundoatn vo da Gegand um Moskau.
Vabroatung.
Russisch wird haid vo zirka 240 bis 280 Milliona Menschn gredd. Es is wiad in da gaunzn ehemolign Sowjetunion gsprochn, aa in Osteuropa kenna vüü Leit Russisch.
Mundoatn.
Im eiropäischn Teu vo Russland untascheid ma drei Haupt-Dialektregionan, de si wieda in aanzlne Dialekt aufteun. Im Russischn san oba de Unterschied, trotz da riesign Entfernungan, weitaus kleana ois wia im Bairischn, Deitschn oda Franzesischn. Aa Dialektsprecha vastengan si jedazeit.
Noadrussisch.
Noad-estlich vo ana Linie vom Ladogasee üba Nowgorod und Jaroslawl bis Joschkar-Ola. De Mundoat is duach a kloa ausgsprochans unbetonts „o“ ("оканье" – Okanje), a gutturals „g“ und a hoats „t“ charakterisiat.
Mittlrussisch.
De Neadliche Grene valauft vo Sankt-Petersburg iba Nowgorod und Iwanowo bis Nischni Nowgorod und Tscheboksary, de siidliche vo Welikije Luki iba Moskau bis Pensa. In dem Gebiet neadliche ois wiara siidliche Sprocheignoatn. Im Westn is des unbetonte „o“ a „o“, im Ostn a „a“ ("аканье" – Akanje).
Südrussisch.
In da Gegnd siidlich von Welikije Luki üba Rjasan bis Tambow. Do spricht ma s unbetonte „o“ ois „a“, a frikativs „g“ und a waachs „t“.
Pseidótrófeus

&lt;templatestyles src="Vorlog:Taxobox/style.css" /&gt;
Pseidótrófeus (Boarisch: "Foische Brabantbuntschrotzner") is a Goddung voh afrikanische Buntbarsch "(Cichlidae)". Sé leem endémisch an Malawisee in Óstafrika und ghern zue dé (ans Biótóp voh da Fëskisten bundanen) Mbuna. Sé han eng mid da Goddung "Melanochromis" vawånt. Wia dé, håm oj "Pseidótrófeus" gresserne, zwoaspitzige, eisserne Kiaferzénd, wearnd dé innern Kiaferzénd gloah und draéspitzig hand. Eanare Schlundzénd hand gloah und steengan dicht zåmm. "Pseidótrófeus-Oarten" hand Majbriater.
Yggdrasil

Yggdrasil is in da germanischn Mithologie da Nam vo ana Eschn, de wos ois Wejdnbaam an gsamtn Kosmos vakeapad hod. Andare Nam vonam Baam worn woi Mímameiðr oda Læraðr.
In da Foaschung gehd ma oft davo aus, dass da Wejdnbaam in friara Zeit koa Eschn sondan a Eibm ("Taxus sp.") wor.
Etymologie.
Da Nama Yggdrasil, oidnordisch "Yggdrasill", setzt si woarscheinle aus oidnordisch "yggr" (Fuacht, Schrecken, Schrecklicha; vgl Beinama vom Wodan)‘ und oidnordisch "drasill" ‚Pferdl‘ zamma. Es gibt oba no vaschiedane andare Deitungen.
Kult.
Iba de Roin vom Yggdrasil im Kult is nix bekannt. Wei Baam owa im germanischn Kult a grouße Roin gspuit ham, is duachaus woarscheinlich, dass des imma aa mit Yggdrasil z doa ghobt hod, aa wenns oft koane Eschn worn. De Donaroach oda de Irminsul word soichane heilign Baam und Kultstättn. Da Maibaam kannt aa a Sinnbuid fia Yggdrasil sein.
De drei Ebenen vo Yggdrasil.
1. Himme
2. Eadn
3. Untawejd
Untagiasing-Harlaching

Untagiasing und Harlaching san Stodtei vu Minga, zamma buidns an Stodbeziak 18 Untagiasing-Harlaching (amtli: Untergiesing-Harlaching). Friaha hod des Gebiet kloare soziale Grenzn ghobt, wo etz zuanehmend vawischt wean: Z Oidharlaching hom friaha meara de Grossbiaga gwohnt, z Neiharlaching da Mittlstand sowia z Untergiasing de Orbata.
Bauweake.
Auf „Giasings Heh“ steed seit 1911 des Stadion on da Greawoida Stross, wo seit 1925 ois Fuassboistadion gnutzt wead. Auf boarisch hoasst mas nua "Sechzga-Stadion", weis eng mit da Gschicht vum TSV 1860 Minga vabundn is.
Harlaching is iwahapts de Mingara Fuassboihochbuag, wei ned nua de Sechzga sondan aa FC Bayern Minga de Gschäftsstej und de Trainingsplätz do hod.
Thoikircha-Obasendling-Forstnriad-Fiastnriad-Soin

Thoikircha, Obasendling, Forstenriad, Fiastenriad und Soin san Stodtei im Sidn vu Minga, wo zamma an Stodbeziak 19 Thoikircha-Obasendling-Forstnriad-Soin (amtli: Thalkirchen-Obersendling-Forstenried-Fürstenried-Solln) buidn.
Im Beziak 19 liegt mit da sognenndn Boidn-Heh (amtli: Balde-Höhe), aufm Glände vum Klosta "Warnberg", mit () da hehste Punkt im Stodgebiet Minga. Fias Stodklima wichtige Greaflechn (Isartoi, Forsenriada Park, Sendlinga Woid bzw. Sidpark, Siemenswoidal, Woidfriedhof) grenzn onan oda duachziang an Beziak, dea wo si aus recht untaschiedlichn Stodtein zammasetzt.
Schwabing-West

Da Stodbeziak 4 Schwabing-West z Minga gheat zu de wengn Stodbeziak vu Minga mit an oaheitlichn Eascheinungsbuid. Zu dem Beziak gheat voa oim de Stodaweidarung um 1900, wo aufm Gebiet vu da domois oagmoandtn Stod Schwabing entstondn is.
Bedeitende Prominenz.
De foigendn Prominenz hom zmindast zeitweis im Stodbeziak Schwabing-West glebt:
Schwabing-Freimo

Da Stodbeziak 12 Schwabing-Freimo (amtli: Schwabing-Freimann) z Minga bestähd ausn estlichn Gebiet vo da ehemolign Stod Schwabing, aus da ehemolign Gmoa Freimo (amtli: Freimann) und ian Ortstein sowia aus Frettmaning (amtli: Fröttmaning), wo bis zua Oagmoandung zua domolign Gmoa Garching ba Minga gheat hod. Schwabing-Freimo is oana vo dena Stodbeziakn, wo in Struktua und Eascheinungsbuid recht untaschiedli is. Da westliche Tei vu Schwabing buid an Stodbeziak 4 Schwabing-West.
Voahuat

A Voahuat (frz.: "avant-garde") is a kloanare militearische Oaheit. Ia Aufgob is in easchta Linie de Aufklearung, in zwoata Linie militeatakitscha Wiedastand.
Da preissische General und Militeatheoretika Carl von Clausewitz schreibt in seim berihmtn Weak "Vom Kriege" dazua: "„Die Wirkungen solcher Vorhut gehen also von der bloßen Beobachtung zum Widerstand über, und dieser Widerstand ist nicht nur geeignet, dem Korps die Zeit zu verschaffen, welche es braucht, um sich schlachtfertig zu machen, sondern auch des Feindes Maßregeln und Absichten zu einer früheren Entwicklung zu bringen, folglich die Beobachtung bedeutend zu steigern.“"
Je noch taktischn Eafoadanissn kena a boa Späha a Voahuat buidn, owa aa a ganzes Bataillon.
In da Kavallerie nennt ma de Voahuat a Voatrab.
Maxvorstod

De Maxvorstod (amtli: Maxvorstadt) is a Stodtei vu Minga und buid an Stodbeziak 3 Maxvorstod. Seit da Stodgebietsneigliedarung 1992 san in dem Beziak de friahan Stodbeziak 5, 6 und 7 (Maxvorstod-Universität, Maxvorstod-Kiniplotz-Marsfejd und Maxvorstod-Josephsplotz) zammagfosst.
Politik.
De Woi zum Bezirksausschuss vom 16. Meaz 2014 hod de foigende Sitzvateilung eagebm: GREANE 8, SPD 8, CSU 7 und FDP 2.
Sysdem

Unta am Sysdem (dt.: System, van Lat.: "systēma", wiedarum van griachischn: "" systēma) vastähd ma a Gruppm vo Elementn und de Wexlwiakunga zwischn dena Elementn, wo zamm a funkzions- oda zweckgbundane Eihheit buidn, de wo se af de Weis vo da Umgebung obhebd.
Eingschoftn.
A Sysdem hod u. a. foingde Eingschoftn:
Hintertupfing

Hintertupfing (im Alemannischn "Hinterdupfinge", aa "Hintertupfingen") is a dafundena Oatsnom, wo ausdrickt, dass a Ort sea kloa is und weit weg "vom Schuss" (Zivilisation, Kuitua) liegt. A Ort, wo untinteressant is
Da Lutz Röhrich definiat de Redewendung „vo Hintertupfingen sein“ mit „a rechta Hintawaidla sein“ und mit „in am Ort wohna, wo weit wegga vo jeglicha Zivilisation liegt“.
Da Begriff is seit ebba 1920 im Umlaf und wead voa oim in Schwobm, Bayern und Österreich vawendd.
Hintawaidla

A Hintawaidla (dt.: Hinterwäldler, engl.: "backwoodsman, hillbilly") is a rickstendiga Mensch aus da Provinz. Da Hintawaidla wohnt in am Ort, wo weit wegga vo jeglicha Zivilisation liegt und guit ois unmodean und uninformiat.
Hintawaidla is a Kompositum vo "hinta" und "Woid". Es is a iwasetzs Lahnwoat und kimmt vom englischn "backwoodsman". Des bedeidt demnoch aa weatle oan, wo obgschiedn wohnt.
Synonyme.
Nietzsche hod in seim Weak "Also sprach Zarathustra" (boarisch Oisdann hod da Zarathustra gsogt) ausm Hintawaidla, in spettisch-ironischa Obsicht, an Hintawejdla gmocht; oiso oan, dea wo "hinta" da "Wejd" lebt. Da Spott vum Nietzsche zuit dabei auf de Metaphysika (gegn de Philosophie vum „Ding an sich“ vum Platon und gegnan religiesn Jenseitsglaum). Mit seina Red „Von den Hinterweltlern“ wui da Zarathustra an Menschen kloar mocha, dass an Sinn vum Lebm ned im Iwaiadischn, sundan auf da Eadn suacha soin.
Hintawejdla is inzwischn zu am Synonym vum Hintawaidla woan. Weidane Synonyme san im Boarischn: Landoa und Oimjogl.
Hobangoas

De Hobangoas oda Howangoas, aa Habergoaß, is a chtonisches Viach, Vegetationsdämon oda Elementargeist in da Gstoit vo oana Goas, de wo imma auf irgendaa Oart vaunstoidt is (Mischwesn vo Goas und Vogl). Es is a recht vuischichtige Figur mit untaschiedlicha Bedeitung und Doarstejung. De Hobangoas hod friaa a wichtige Roin im Voiksglaam eignumma. Im Brauchtum, beispuisweis in Begleitung vo de Schiachperchtn und ban Maibaambrauch hodse de Tradion bis in de heitige Zeit eine dahoidn.
Wortheakumft.
Des Woat "Hoban" bedeit in am Zammahang "Bock" (oidnordisch "hafr, Bock"); damit is oisdann ned Hoban ois Droad gmoant. De Hobangoas is deshoib uaspringle a Zwittawesn aus Bock und Goas. Se hod vamuatli friaa a Bedeitung ois Fruchboarkeitswesn ghobt, wos si oba im Laff vu da Zeit vaendat hod.
Eascheinung in Sogn und Brauchtum.
Voikssogn.
In da Voikssogn wead de Hobangoas moast ois dreiboaniga Goasbock mit gliahandn Augn und longam Boart bschriem. Mangmoi wead de Hobangoas ois Mischwesn aus Goas und Vogl doargstejt, ohne Fej und mit am Gfieda. Ia greislichs Meggan vabroat Ongst und Schreckn. Mangmoi wead de Hobangoas sogor ois Bluadsauga bschriebm, wo Bauan und Viecha ofoit.
Hobangoas und Niglo.
De Hobangoas is oft am 5./6. Dezemba in Begleitung vum Niglo untawegs. Dann trogt se a "Zistl" aufm Ruckn, a Tragl wias friaa de Bauan gnutzt hom. Dena Kinda is nacha vazejd worn, dass de Hobangoas damit de beesn Kinda wegga zaat.
Hobangoas und Perchtn.
De Hobangoas is aa a traditionelle Begleitung vu de Schiachperchtn. De Gstoit is nacha oft gressa ois zwoa Meta. Mit am beweglichn Mai zwickt de Hobangoas efta de Zuaschaua oda reisst eana in Huad und de Haubm vom Schedl obe.
De vaschiedanen Roin oda Hobangoas.
De Hobangoas is a aissast zwiespoitige und vuischichtige Figur zwischn Vegetationsdämon, Elementargeist, Spukgstoit und Sognfigua.
Iwatrogane Bedeitung.
De Bezeichnung Hobangoas is friaa aa fia spindldirre, schiache Weiwaleit, fia Schlampn, fia an langa Lulatsch, und fia a z mogare Kuah oda a z mogas Ross vawendd worn.
In Siidtirol wead da Stoakauz (Athene noctua) Hobangoas gnennt. Megli dass da Voglgschroa mit Geistan in Zammahang brocht worn is.
Semafor

Des Semafor (aa "Winkeralphabet", "Semaphore") deant zua optischn Nochrichtniwamittlung zwischn Schiffn. Mit da Entwicklung vom Sprechfunk hods stoark an Bedeitung valorn, wead owa no militearisch gnutzt, weis im Untaschied zum Funkvakea obheasicha is.
Es gibt a internationals und a deitsches Winkeralphabet.
Im Untaschied zum Flaggenalphabet, wo zum Iwamittln codiate Nochricht mit oana Handvoi foarbiga Flaggn vawendd wead, wean mitm Winkeralphabet oanzlne Buachstobm vamittlt.
Semafor (Internationals Winkeralphabet).
De Obbuidungen zoagn de Signale so wias da Empfenga siagt.
Zoin wean duach des Sichnal „Zoin foign“ okindigt. A Zoi endet mit an „Untabrechung“-Signal.
Es hod zum Winkeralphabet vaschiedane Voalaifa geb, beispuisweis des "Wig-Wag".
Perchta

Frau Perchta is a Sogngstoit, wo se in untaschiedlicha Weis in da germanischn und slawischn Mythologie findd. Woarscheinle is de mythische Figur unta kejtischm Einfluss aus da germanischn Geddin Frigg hervorganga. De Sogngstoit Frau Holle entspricht da Perchta. Da Nom kimmt meglichaweis vu (ohb. "peraht", hej, glenzad‘) und hoasst nacha „De Glenzade“.